b'\n_START_ARTICLE_\nBranko Lustig\n_START_SECTION_\nRani \xc5\xbeivot\n_START_PARAGRAPH_\nLustig je ro\xc4\x91en u Osijeku, u tada\xc5\xa1njoj Kraljevini Jugoslaviji. Njegov otac, Mirko, bio je glavni konobar u Caf\xc3\xa9u osje\xc4\x8dkog hotela Central, a njegova majka, Vilma, bila je ku\xc4\x87anica. Lustigovi djedovi i bake, za razliku od njegovih roditelja, bili su religiozni, stoga je redovito prisustvovao s njima misama u Gornjogradskoj sinagogi._NEWLINE_Tijekom Drugog svjetskog rata, kao dijete bio je dvije godine zato\xc4\x8den u Auschwitzu i Bergen-Belsenu. Ve\xc4\x87ina \xc4\x8dlanova njegove obitelji su nestali u koncentracijskim logorima diljem Europe, uklju\xc4\x8duju\xc4\x87i njegovu baku koja je ubijena u plinskoj komori, dok je njegov otac ubijen u \xc4\x8cakovcu 15. o\xc5\xbeujka 1945. Lustigova majka pre\xc5\xbeivjela je Holokaust pa se s njom ponovno sjedinio nakon rada. Na dan kada je oslobo\xc4\x91en, imao je 30 kg. Lustig je svoje pre\xc5\xbeivljavanje Auschwitza pripisao njema\xc4\x8dkom \xc4\x8dasniku koji je igrom slu\xc4\x8daja potjecao iz istog osje\xc4\x8dkog naselja iz kojeg je i Lustig. Slu\xc4\x8dajno je \xc4\x8duo Lustiga kako pla\xc4\x8de pa ga je pitao tko mu je otac. Ispalo je kako je \xc4\x8dasnik poznavao Lustigovog oca.'